Diari Oficial de la Generalitat Valenciana


Sumari del DOGV 5346, del 14-09-2006 (2006/10832)

Informació pública del programa d'actuació integrada per al desenvolupament del sector de sòl urbanitzable no detallat industrial N.P.15 del PGOU d'Ibi i concurs per a la selecció d'agent urbanitzador.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5346

Data del DOGV
:   14-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10515


Organisme emissor
:   Ajuntament d'Ibi

Tipus de document
:   Anunci

Informació pública del programa d'actuació integrada per al desenvolupament del sector de sòl urbanitzable no detallat industrial N.P.15 del PGOU d'Ibi i concurs per a la selecció d'agent urbanitzador. [2006/F10188]  
El Ple de l'Ajuntament d'Ibi en sessió celebrada el dia 24 de juliol del 2006 va acordar:  
. Iniciar el procediment per a la gestió indirecta per al desenvolupament del programa d'actuació integrada corresponent al sector de sòl urbanitzable no detallat industrial del sector N.P.15 del PGOU d'Ibi, d'acord amb les bases generals establides en l'annex II del Reglament d'Ordenació i Gestió Territorial i Urbanística.  
. Aprovar les bases particulars per a la programació d'actuació integrada del sector de sòl urbanitzable no detallat industrial del sector N.P.15 del PGOU d'Ibi.  
. Ordenar la publicació del corresponent anunci del concurs per a la selecció d'agent urbanitzador.  
Bases particulars per a la programació de l'actuació integrada per al desenvolupament del sector de sòl urbanitzable no detallat industrial N.P.15 del PGOU d'Ibi (Alacant).  
1. Ordenació urbanística vigent i àmbit del sòl a desenvolupar.  
El planejament vigent en el terme municipal d'Ibi està constituït pel Pla General aprovat per la Comissió Territorial d'Urbanisme el 3 de febrer del 2000 (Butlletí Oficial de la Província, 26 de maig del 2000).  
El sector la programació del qual es proposa està ubicat al sud-oest del terme municipal, limítrof amb importants vies de comunicació, com són l'Autovia Central i la carretera C.V.806 Yecla-Villena i constituïx un àmbit d'extensió del nucli urbà, limítrof amb sectors de sòl urbanitzable d'ampliació d'este, que omplin el seu desenvolupament fins al terme municipal veí de Castalla. El seu ús, industrial, tendix a cobrir una demanda profundament sentida en el municipi, Actualment està esgotada l'oferta de sòl industrial per a atendre les noves demandes d'activitats industrials existents en el municipi, la qual cosa fa convenient la seua adequada urbanització. Té una extensió de 1.088.048 metres quadrats, amb una edificabilitat prevista de 705.931 metres quadrats, i com a ús global l'industrial, al qual ha de destinar-se com a mínim el 75% del sòl edificable. El programa haurà de comprendre els esmentats terrenys i preveure i garantir una adequada integració en l'entorn i la resolució de les connexions necessàries d'este. Segons el planejament municipal este sòl està classificat com a sòl urbanitzable, no detallat des del Pla General.  
Es proposa el desenvolupament de l'indicat sector, aprovant estes bases particulars, i regiran les bases generals recollides en el Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (Diari Oficial de la Generalitat Valenciana, de 23 de maig del 2006), d'acord amb el que disposa l'article 131.5 de la Llei 16/2005, de 30 de desembre, de la Generalitat, Urbanística Valenciana (LUV).  
2. Naturalesa del contracte.  
El contracte que se subscriurà amb l'adjudicatari té caràcter de contracte administratiu especial, i se sotmet, en allò no establit en la normativa urbanística, al que disposa la Llei de Contractes de les Administracions Públiques. L'administració té les prerrogatives que assenyala la Llei de Contractes de les Administracions Públiques, i en especial, les d'interpretar el contracte, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les bases i que siguen d'interés públic, acordar la seua resolució i determinar els efectes d'esta, de conformitat amb les causes, procediment i efectes establits en la Llei Urbanística Valenciana i en el seu reglament de desplegament. Les qüestions entre l'urbanitzador designat i l'administració derivades de la preparació, resolució i execució del contracte correspondran a l'ordre jurisdiccional contenciós administratiu, sense perjuí que es puga utilitzar qualsevol altre que s'estime convenient.  
3. Memòria de necessitats i objectius a satisfer amb el programa d'actuació integrada. Supòsits d'adjudicació connexa o condicionada.  
A més dels objectius legals propis de tot programa, l'objectiu del programa d'actuació integrada per al desenvolupament del sector N.P.15 és la preparació d'un sòl apte per al desenvolupament industrial en un sòl d'extensió del nucli urbà, limítrof amb importants vies de comunicació, i en un àmbit del municipi destinat a atendre en particular les necessitats derivades d'este tipus d'ús, que presenta una importància de primer rang en el desenvolupament del municipi. En tot cas, els programes que es presenten hauran de resoldre els objectius legalment establits com a mínims en l'article 124 de la Llei Urbanística Valenciana.  
No es preveuen supòsits que puguen determinar una eventual adjudicació connexa o condicionada.  
4. Objectius i criteris del planejament del Pla General d'Ibi.  
Es dóna per reproduïda la fitxa de planejament i gestió del sector en concret, que s'adjunta com a annex a este document, i es pretén el desenvolupament urbanístic del sector, tal com està previst en el planejament general.  
5. Criteris i objectius urbanístics i territorials de les propostes de planejament a formular.  
En l'ordenació que es plantege s'hauran de complir els preceptes i determinacions que es recullen en la fitxa de planejament i gestió a què s'ha fet referència. L'ús dominant serà l'industrial, a qui haurà de destinar-se com a mínim un 75% del sòl edificable, admetent-se com compatibles els definits en l'article 9.7.2 de les Normes Urbanístiques del Pla General, açò és l'ús terciari i el dotacional, les activitats no específicament industrials que complementen l'activitat industrial que es desenvolupe en el polígon, així mateix l'ús esportiu i instal·lacions pròpies d'una indústria, i l'ús de vivenda lligat a la instal·lació industrial per al personal encarregat de la vigilància i conservació, fins a un màxim del 25% del sòl edificable.  
Hauran de complir-se les previsions contingudes en els articles 7.1 a 7.5 de les Normes Subsidiàries del Pla General.  
6. Objectius de l'edificació privada en l'àmbit de l'actuació.  
L'edificació s'ordenarà fonamentalment per mitjà de les tipologies de bloc exempt per a la parcel·la d'indústria xicoteta aïllada i per a les parcel·les d'indústria lleugera aïllada i indústria general aïllada, i de bloc adossat per a les parcel·les d'indústries xicotetes adossades, en els termes definits en l'article 9.7.4 de les Normes Urbanístiques del pla general, sense perjuí de les particularitats que puguen establir-se en l'ordenació detallada del sector respecte a les ordenances zonals generals definides en el Pla general, si hi haguera raons que ho justificaren, amb les limitacions que es deriven de la fitxa de planejament i gestió contingudes en el pla general respecte al sector.  
Donada la necessitat actual d'oferir una oferta de sòl industrial a preus que satisfacen la gran demanda existent, serà objectiu imprescindible del Programa que s'establisca un preu taxat de venda en un percentatge significatiu de parcel·les industrials finals, per la qual cosa els concursants hauran d'establir com a annex dins la seua proposta d'alternativa tècnica de programa un compromís en este sentit que serà objecte de puntuació.  
7. Prescripcions tècniques a respectar en la redacció dels documents d'ordenació i gestió.  
El Projecte d'Urbanització haurà de respectar íntegrament les determinacions del planejament i del Reglament d'Ordenació i Gestió Territorial i Urbanística, especialment quant a amples de vials, preveient l'adequada connexió dels servicis urbanístics amb les xarxes en funcionament.  
A este efecte hauran de complir-se escrupolosament les condicions de connexió establides en la fitxa de planejament i gestió del sector que exclouen nou accessos directes des de l'autovia central, sent les connexions amb el sistema general viari a través de la limítrofa unitat d'execució Alfaç III i pel nuc de connexió previst en la carretera a Villena.  
D'una altra part en el cas que l'òrgan gestor de l'Estació Depuradora d'Aigües Residuals no acceptara el tractament del nou volum d'aigües residuals generats en el sector, este haurà de dotar-se amb els seus propis i adequats sistemes de depuració.  
Haurà de complir-se el Decret 39/2004, de 5 de març, del Consell de la Generalitat, pel que es desenvolupa la Llei 1/1998, de 5 de maig, de la Generalitat, en matèria d'accessibilitat en l'edificació de pública concurrència i en el medi urbà.  
8. Variants sobre elements del Programa d'Actuació Integrada permeses.  
No s'admeten variants relatives als usos globals i incompatibles, a l'aprofitament tipus i al nombre de plantes de l'edificació a materialitzar en el seu àmbit. S'admeten variants sobre la resta d'aspectes de l'ordenació així com les prescripcions a respectar en la redacció del projecte de les obres d'urbanització.  
Tampoc es preveu la possibilitat de formular alternatives tècniques que prevegen una ampliació de l'àmbit territorial a programar, excepte una possible connexió directa amb el Sector N.P.16, tot això sense perjuí dels ajustos i precisions derivats de l'estudi més detallat que comporta l'elaboració del planejament parcial i el projecte d'urbanització.  
9. Prescripcions a respectar en la redacció del projecte de les obres d'urbanització.  
A més de les exigències tècniques legalment exigibles, especialment els articles 152 i següents de la LUV i el 319 i següents del Reglament s'haurà de complir:   
. PPTG canonades de sanejament de poblacions MOPU Orde de 15 de setembre de 1986. Boletín Oficial del Estado, 23 de setembre de 1986.   
. PPTG canonades d'abastiment d'aigua. MOPU 8846 CA 28 de juliol de 1974 Boletín Oficial del Estado, 2, 3 i 30 d'octubre de 1974.   
. En relació a ferms, el dimensionament dels ferms s'efectuarà seguint la norma 1.3-P.G. aprovada per l'Orde Fom 3460 /2003 sobre seccions de ferm i capes estructurals de ferm.   
. Normes UNIX aplicables als materials i assajos sobre estos.   
. Quant a materials es respectarà el plec de prescripcions tècniques generals per a obres de carreteres i ponts (PG-3/75), aprovat per OM de 6 de febrer de 1976 (Boletín Oficial del Estado del 7 de juliol de 1976), i les seues revisions.   
. El Reglament Electrotècnic per a Baixa Tensió, aprovat per RD 842/2002 de 2 d'agost (Boletín Oficial del Estado de 18 de setembre del 2002) i Instruccions Complementàries.  
. Reglament Tècnic de Línies Elèctriques Aèries d'Alta Tensió. Decret 3151/1968, de 28 de novembre. Boletín Oficial del Estado, número 311, de 27 de desembre de 1968. Corregit en Boletín Oficial del Estado, número 58 de 8 de març de 1969.  
. Norma Tècnica per a Instal·lacions de Mitjana i Baixa Tensió NT-IMBT 1400/0201/1. Orde de la Conselleria d'Indústria, Comerç i Turisme de la Generalitat Valenciana, de 20 de desembre de 1991. Diari Oficial de la Generalitat Valenciana, 7 d'abril de 1992.   
. Normes particulars i d'orientació de l'empresa subministradora d'energia elèctrica.   
. Enllumenat que impedisca la contaminació lumínica.  
10. Terminis de desplegament i execució del programa d'actuació integrada.  
1. En el termini d'un mes a partir de la notificació de l'acord d'aprovació i adjudicació del programa a l'adjudicatari, es procedirà a la formalització en document administratiu del contracte per al desplegament i execució del Programa d'Actuació Integrada.  
2. Amb anterioritat a la formalització del contracte, l'urbanitzador haurà d'acreditar davant de l'administració la constitució de la garantia definitiva, per un import del 10% de les càrregues establides en el Programa aprovat, en qualsevol de les formes previstes en la legislació de contractes de les administracions públiques.  
3. En el termini màxim de sis mesos des de la firma del contracte es presentarà el projecte de reparcel·lació corresponent a la totalitat de l'actuació integrada.  
4. Les obres d'urbanització s'iniciaran en el termini màxim de tres mesos des que siga ferm l'acord d'aprovació definitiva de la reparcel·lació.  
5. Les obres d'urbanització s'executaran en el termini màxim de vint-i-quatre mesos des del seu inici.  
6. Les obres d'edificació es podran executar simultàniament a les d'urbanització, previ compliment de les condicions establides en l'article 3.3.5 de les Normes Subsidiàries del Pla general.  
7. Quan l'urbanitzador, per causes imputables a este, haguera incorregut en demora respecte al compliment del termini total, l'administració podrà optar indistintament, mitjançant un acord exprés, per la resolució del contracte o per la imposició de les penalitats establides en l'article 95.3 del text refós de la Llei de Contractes de les Administracions Públiques (Reial Decret Legislatiu 2/2000, de 16 de juny), prenent com a base el cost estimat de les obres d'urbanització.  
8. El còmput dels terminis quedarà suspés des del moment que, per causa de força major, cas fortuït o altres causes alienes i insuperables a la voluntat de l'Urbanitzador, siga temporalment impossible la iniciació, prossecució o conclusió de les actuacions jurídiques o materials programades. S'entenen expressament compreses entre les causes abans mencionades, entre altres, les resolucions administratives o judicials que ordenen la paralització d'obres o la paralització o suspensió d'actuacions administratives; les catàstrofes naturals, les vagues laborals que afecten el sector de la construcció en la província d'Alacant, les inundacions i altres circumstàncies anàlogues.  
L'urbanitzador, prèvia petició raonada i fundada, podrà sol·licitar a l'Ajuntament la pròrroga dels terminis parcials abans estipulats. L'Ajuntament resoldrà el que procedisca respecte de la dita petició, en els termes de la Llei sobre Règim Jurídic de les Administracions Públiques i del Procediment Administratiu Comú, i no podrà superar la pròrroga la meitat dels terminis estipulats.  
No s'entendran com a pròrroga el major termini conseqüència dels supòsits de suspensió esmentats.  
9. Els terminis que s'arrepleguen en la present clàusula tindran en tot cas el caràcter de màxims i poden ser reduïts en les proposicions dels aspirants a urbanitzador.  
11. Model de proposició a presentar pels interessats.  
Proposició  
..., major d'edat, veí/a de ..., amb domicili en ... província ... i amb DNI ..., actuant en (nom propi, representació de) ..., amb domicili social en ..., exposa:  
Que assabentat de les bases particulars que regixen per a l'adjudicació del Programa d'Actuació Integrada del sector N.P.15 presenta la documentació següent:  
. Alternativa tècnica, composta, entre altres, per:   
Pla parcial.   
Projecte d'urbanització.   
Proposició juridicoeconòmica.  
Documents específics ressenyats en l'article 133 de la LUV (en sobre a banda).  
Per la qual cosa, sol·licita: que siga admesa a tràmit la documentació que s'adjunta.  
Lloc i data. Firma i rúbrica.   
12. Documentació a presentar per cada licitador.  
1. La documentació a presentar serà la següent:   
I. Alternativa tècnica:  
L'alternativa tècnica contindrà la documentació següent:   
a) Pla parcial.  
b) Existència o no d'agrupació d'interés urbanístic i, si és el cas, estatuts i acords socials d'esta.   
c) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.   
d) Projecte d'urbanització determinant-se el corresponent a les obres d'urbanització, així com si és el cas projectes d'edificació dels solars resultants.   
e) Enunciat dels objectius complementaris que es proposen conforme a l'article 124.2 de la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir.  
f) Mesures de control de qualitat i compliment de les normes de qualitat ambiental, si és el cas.  
g) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització. S'admetrà que l'inventari es limite a situar-les amb referència a una parcel·la cadastral, la seua superfície aproximada, ús que els és propi i en el cas de plantacions, s'assenyalarà si es tracta d'arbres singulars o cultius uniformes en la major part de l'extensió de la parcel·la, sense que, a estos mers efectes, siga necessari identificar particularment les séquies o canals de reg que servisquen a estes. No s'exigirà la valoració d'unes i altres, la qual cosa s'admetrà realitzar en el projecte de reparcel·lació i, als efectes del concurs, es verificarà únicament que els licitadors han aportat l'inventari en els termes indicats.  
h) Estimació preliminar i general d'aquells gastos d'urbanització variables l'import dels quals, inclús sent repercutible els propietaris, no es puga determinar per la concurrència d'ofertes.  
II. Proposició juridicoeconòmica.  
1. La proposició juridicoeconòmica haurà d'incloure necessàriament la documentació relativa als aspectes següents:  
a) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
b) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació. L'acreditació s'efectuarà assenyalant els terrenys corresponents en un pla cadastral, en el que, junt amb el número de parcel·la, s'indicarà el número de finca registral que tinguen assignat, acompanyant a això de nota simple expedida pel Registre de la Propietat o, en el cas de finques no inscrits o pendents d'inscriure títols sobre estes, el document que acredite la propietat. En cas de tractar-se de finques alienes a la propietat del licitador, a més còpia del corresponent document públic que acredita la vinculació amb el propietari.  
c) Full resum de les dades econòmiques rellevants.  
2. La proposició juridicoeconòmica inclourà la documentació necessària per a determinar amb claredat les magnituds econòmiques del programa, diferenciant els aspectes següents:  
a) Pressupost de licitació de l'obra d'urbanització: amb l'abast previst en l'article 168.l.a) i b) de la Llei Urbanística Valenciana.  
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c) de la Llei Urbanística Valenciana.  
c) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats. L'import màxim que l'urbanitzador podrà suportar, d'acord amb l'article 168.1.e) de la Llei Urbanística Valenciana en concepte d'honoraris que li repercutisca l'Ajuntament per haver-los satisfet corresponents a l'emissió d'informes tècnics i jurídics necessaris per a adoptar els acords de programació i gestió no superaran la quantitat de 30.000 euros.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
III. Altres documents.  
Les propostes de programa hauran d'anar acompanyades, en sobre a banda, dels documents següents:  
a) Aquells que acrediten la personalitat jurídica del concursant i, si procedix, la seua representació.  
b) Els documents que acrediten els requisits de solvència tècnica i professional, econòmica i financera, d'acord amb els exigits per les bases reguladores del concurs.  
c) Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament la circumstància de trobar-se al corrent en el compliment de les obligacions tributàries i amb la seguretat social imposades per les disposicions vigents.  
d) Resguard acreditatiu de la garantia provisional, a l'efecte de la qual s'establix com a estimació preliminar de les càrregues d'urbanització, l'import es fixa com a tipus màxim de licitació en quaranta-cinc milions d'euros (16.243.828 d'euros), sent el 2 per 100 de tal import estimat la quantitat de nou-cents mil euros (900.000 euros).  
e) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que poguera correspondre-li.  
f) Declaració jurada o acta notarial acreditativa d'haver-se iniciat la pràctica dels avisos a què es referix l'article 134.4 de la Llei Urbanística Valenciana.  
2. Cada concursant no podrà presentar més d'una proposició. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este.  
3. Les proposicions presentades per cada concursant hauran de distingir clarament i incloure, en sobres separats, la documentació que corresponga a l'alternativa tècnica, la proposició juridicoeconòmica i a la indicada en altres documents.  
4. Documentació susceptible de valoració per a l'adjudicació del programa: Seran susceptibles de valoració l'alternativa tècnica i la proposició juridicoeconòmica en tots aquells aspectes que es corresponen amb els criteris de valoració que s'establixen en la Base 14.a.  
13. Termini i lloc per a la presentació de les proposicions.  
Termini: Tres mesos a partir de la data de l'enviament de l'anunci del concurs al Diari Oficial de la Unió Europea. Lloc: Registre General de l'Ajuntament d'Ibi, carrer de les Eres, número 63.  
Els tres sobres corresponents a la documentació administrativa, a l'alternativa tècnica i a la proposició juridicoeconòmica, hauran d'anar perfectament identificats i diferenciats, figurant en l'exterior de cada un d'ells la denominació del concurs i la identificació del concursant, així com la classe de documentació que conté, havent de figurar en l'interior de cada un d'ells una relació numèrica dels documents que conté.  
14. Documentació acreditativa del compliment dels criteris de solvència econòmica i financera, tècnica i professional exigibles als concursants.  
Característiques dels concursants: Podran ser urbanitzadors i promoure el programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles que es descriuen a continuació.  
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del text refós de la Llei de Contractes de les Administracions Públiques, aprovat per Reial Decret Legislatiu 2/2000, de 6 de juny. Sense perjudici del dret reconegut per l'article 118.2 de la Llei Urbanística Valenciana, no podran ser urbanitzadors ni promoure programes d'actuació integrada els que hagen participat en la investigació, l'experimentació, l'estudi o el desenvolupament del pla d'acció territorial o el pla general que afecte l'ordenació de l'àmbit del programa que es licita. Quan per aplicació del que disposa l'apartat anterior s'inicie un procediment per a l'exclusió d'un licitador, este ajuntament donarà audiència a l'interessat en els terminis i forma que reglamentàriament s'establisquen, concedint-li la possibilitat de demostrar que, en les circumstàncies del cas concret, l'experiència adquirida per tal licitador no ha pogut falsejar la competència o infringir d'una altra manera els principis que informen la normativa europea i estatal en matèria de contractació pública.  
Solvència econòmica i financera de l'urbanitzador:  
1. La justificació de la solvència econòmica i financera de l'urbanitzador es podrà acreditar per un o més dels següents mitjans:   
a) Informe d'institucions financeres que estime que la societat disposa de capacitat suficient per a fer front a l'import estimat de les càrregues d'urbanització.   
b) Si es tractara de persones jurídiques, presentació dels comptes anuals o d'extracte d'estes, en el cas en què la seua publicació siga obligatòria en la legislació del país on l'aspirant a urbanitzador estiga establit.   
c) Declaració sobre el volum global de negocis i, sobre el volum de negocis relacionat amb el desenvolupament i la promoció d'actuacions semblants a la present, corresponent com a màxim als tres últims exercicis.  
2. Si per raons justificades l'urbanitzador no estiguera en condicions de presentar les referències sol·licitades per este ajuntament, podrà acreditar la seua solvència econòmica i financera per mitjà de qualsevol altre document que l'administració considere suficient, i pot basar-se en la solvència d'altres entitats, amb independència dels vincles jurídics que tinguen establits entre ells. A estos efectes, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
3. La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència, almenys, d'un dels seus membres.  
Solvència tècnica i professional:  
1. La justificació de la solvència tècnica i professional de l'urbanitzador s'acreditarà per un o més dels següents mitjans:   
a) Presentació d'una relació dels programes d'actuació integrada promoguts i gestionats pel concursant o socis de l'empresa.   
b) Indicació de l'equip tècnic, estiga o no integrat en l'estructura organitzativa de l'urbanitzador, que haja de participar en la gestió del programa d'actuació integrada, i especialment dels responsables del control de qualitat, exigint-se que l'equip estiga format com a mínim per un enginyer superior o un arquitecte superior i un advocat.  
2. Si per raons justificades en cada cas concret l'urbanitzador no estiguera en condicions de presentar les referències sol·licitades per este ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant d'este ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.  
15. Criteris objectius d'adjudicació del programa d'actuació integrada especificats per ordre decreixent d'importància, incloent la seua ponderació.  
Es valoraran de forma independent l'alternativa tècnica i la proposició juridicoeconòmica, d'acord amb els següents criteris ordenats de manera decreixent:  
a) Alternativa tècnica total (130 punts):  
1. La qualitat tècnica de l'ordenació proposada (65 punts).  
2. La resolució adequada de la integració de l'actuació amb el seu entorn (13 punts).  
3. La millor estructuració de dotacions públiques i espais lliures (13 punts).  
4. La qualitat tècnica de les resolucions proposades per a la urbanització en el Projecte d'Urbanització (13 punts).  
5. Inversió en Programes de restauració paisatgística o d'imatge urbana dins de l'àmbit del Programa, com a objectius complementaris d'este (13 punts).  
6. Termini d'execució del Programa d'actuació integrada (2 punts).  
7. Compromís d'edificació simultània a la urbanització d'un percentatge dels solars resultants de l'actuació (1,5 punts).  
8. Compromisos addicionals que assumisca voluntàriament i a càrrec seu l'urbanitzador (8 punts).  
9. Mitjans per al control de cada una de les prestacions que constituïxen l'objecte del Programa (1,5 punts).  
b) Proposició juridicoeconòmica (total 70 punts):  
1. Import de les càrregues d'urbanització, expressat en euros per metre quadrat d'edificabilitat (17,5 punts).  
2. Valoració dels terrenys a l'efecte de fixar el coeficient de canvi a l'efecte de pagament en terrenys especificat en l'article 127.2.f) de la Llei Urbanística Valenciana (13 punts).  
3. Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades del Programa d'Actuació Integrada (23 punts). Per a poder valorar este apartat és necessari que queden prou justificats els beneficis per a l'interés general vinculat al desenvolupament de l'actuació de tals obligacions especials (assumpció de compromisos de no superar preus determinats de venda, d'edificació simultània a la urbanització...).  
4. Menor proporció de solars que hagen de ser posats a disposició de l'urbanitzador per mitjà de reparcel·lació forçosa (13 punts).  
5. Compromisos financers per a l'execució de les obligacions complementàries assumides voluntàriament i a costa seu per l'Urbanitzador (3,5 punts).  
D'acord amb el que establix l'article 312 del Reglament de la Llei Urbanística Valenciana, la puntuació de l'Alternativa Tècnica representarà el 65 per cent de la valoració i la proposició juridicoeconòmica l'altre 35 per cent.  
El percentatge de còmput de cada un dels criteris de puntuació de l'Alternativa Tècnica, dins dels rangs establits en el Reglament de Desplegament de la Llei Urbanística Valenciana, prima la qualitat tècnica de les solucions de l'ordenació urbanística proposta mantenint l'adequat equilibri amb el contingut de la proposició juridicoeconòmica, al ser un sector de sòl urbanitzable l'ordenació urbanística estructural del qual es conté en el Pla general, però que resulta sense l'ordenació detallada, que ha de ser completada a través del pertinent planejament parcial de desenvolupament, ja que es considera adequat mantindre les previsions que respecte d'això establix el pla general. Quant a la proposició jurídic econòmica, i en congruència, s'han mantingut els mateixos criteris.  
Això és així, perquè dins dels marges que establix per a la baremació el Reglament d'Ordenació i Gestió Territorial i Urbanística, s'ha optat per primar en la major mesura possible la qualitat de l'ordenació urbanística, donada la transcendència que per al desenvolupament econòmic i urbanístic del municipi té el sector que ens ocupa, així com la seua posició territorial rellevant com a desenvolupament natural dels sòls consolidats, constituint fatxada a importants vies de comunicació de rang autonòmic.  
La puntuació mínima que haurà d'aconseguir una alternativa tècnica perquè procedisca la valoració de la proposició juridicoeconòmica serà del 50% de la puntuació màxima assignada en l'anterior barem a esta.  
16. Informe del consell del territori i del paisatge.  
L'actuació requerirà informe l'empara del que disposa l'article 136.4 LUV i 286.1.c) ROGTU.  
17. Garantia provisional.  
17.1. Per a prendre part en el concurs els licitadors hauran de constituir prèviament, a disposició de l'òrgan de contractació, una garantia provisional per l'import equivalent al 2 per 100 del pressupost base de licitació.  
Quan el licitador present la seua proposició davall la forma d'unió temporal d'empresaris, la garantia provisional podrà constituir-se per una o diverses de les empreses participants.  
Quant a la forma i requisits de les garanties, caldrà ajustar-se al que preveu el Capítol III del Títol II del Llibre I de la LCAP, així com al que disposen els articles 55, 56, 57 i 58 del seu Reglament.  
17.2. La prestació de la garantia provisional s'acreditarà de la manera següent:  
1. Per mitjà de resguard de la Tresoreria Municipal, quan s'haja constituït en diners, en valors públics o en valors privats.  
2. Per mitjà d'aval o pòlissa d'assegurança de caució, havent de verificar-se la personalitat i/o legitimació de la persona que firma el document en nom de l'entitat per:  
a) Validació efectuat per l'Assessoria Jurídica de l'Ajuntament.   
b) Document formalitzat davant de la fe pública de notari.  
17.3. La garantia provisional respondrà del manteniment de les propostes de Programa pels licitadors fins a l'adjudicació, i de la proposta de l'adjudicatari fins a la formalització del Programa.  
Les proposicions que es retiren, sense causa justificada, amb anterioritat al transcurs del termini de què disposa l'Ajuntament per a l'adjudicació del Programa d'Actuació sense que esta s'haja resolt, no tindran dret a la devolució de la garantia provisional. La renúncia de l'adjudicatari a la formalització del contracte per al desplegament i execució del Programa comportarà la pèrdua de la garantia provisional.  
18. Garantia definitiva.  
18.1. Amb anterioritat a la firma del contracte amb l'Ajuntament d'Ibi, l'adjudicatari del Programa d'Actuació Integrada haurà de constituir la garantia definitiva, pel 10 per cent del valor de les càrregues d'urbanització i que acreditarà per qualsevol de les formes previstes per a la garantia provisional en estes bases.  
18.2. Si la garantia provisional s'haguera constituït en metàl·lic o valors, serà potestatiu per a l'adjudicatari aplicar el seu import a la garantia definitiva o procedir a la nova constitució d'esta última.  
18.3. Transcorregut el termini de dotze mesos des que s'entenguen rebudes les obres d'urbanització de conformitat amb el que preveuen les Bases Generals, procedirà la devolució de la garantia definitiva.  
L'expedient queda a disposició de qui vulga examinar-lo en el Departament d'Urbanisme de l'Ajuntament d'Ibi, siti en el carrer de les Eres, número 63, telèfon 71732934, de 09.00 a 14.00 hores. S'indica que amb data 4 d'agost del 2006 ha sigut remés al Diari Oficial de la Unió Europea, i el termini de presentació de proposicions finalitza el dia 5 de novembre de 2006, a les 14.00 hores.  
Ibi, 4 d'agost de 2006. L'alcaldessa: María Teresa Parra Almiñana.